«Балалар йортында яшә­мәгәнеңә шатлан»

	Мине балалар йортыннан алганнарын унике яшемдә белдем. Аңа ка­дәр гел әни мине яратмаган төсле иде. Бәлки шулай тоелды гына микән? Һәрхәлдә өйдәге күп эш­ләр минем өстә иде. Ике яшькә генә өлкән апам күп вакытын китап укып уздыра. Бер ачуы чыккач, ул ачты да инде миңа серне. 	 Моның өчен аңа әни­дән шактый эләксә дә, әмма, кем әйтмешли, «поезд киткән иде» инде. Башта мин аптырап калдым. Әти белән әнидән нидер белергә теләп, сораулар яудырсам да әллә ни сөйләмәделәр. Бары мине тудырган ананың Галия исемле икәнен һәм ул мине унҗиде яшендә тапканын гына әйтә алдылар. Һәм шул көннән апаны нигә миннән артык ярат­каннарының серен аңлаган кебек булдым. Әни дә ачуы килгәндә: «Балалар йортында яшә­мәгәнеңә шатлан», — дип әйтергә гадәтләнде. 
	---	
Татарстан яшьләре

	№ --- | 22.07.2020	


